jkorsvik/nowiki_second_scrape_merged huggingface dataset:
Idrettslaget Fri

Idrettslaget Fri er et idrettslag fra Espeland og Arna i Hordaland. Klubben ble stiftet 5. april 1929. Klubben har i dag grupper for blant annet friidrett, fotball og innebandy i tillegg til barneidrettsgrupper og trimgrupper.


== Arnaløpet ==
IL Fri har siden 1984 arrangert Arnaløpet. Løpet har en kort løype på 3,4 km, og en lang løype  på 8,8 km. På begynnelsen av 1990-tallet hadde løpet over 1500 deltakere. Etter noen år med rundt 600 deltakere var løpet tilbake med over 1100 deltakere i 2008.


== Kjente utøvere ==
Erik Mjelde (1984), fotballspiller på Sandefjord Fotball
Maren Mjelde fotballspiller
Bjørnar Halvorsen (1973), norsk mester i sleggekast
Kjell Ove Hauge (1969), kulestøter med VM-finale fra 1997
Bente Landøy (1972), langdistanseløper med 3 NM-titler
Lars Ove Strømø (1963), langdistanseløper med 14 NM-titler


== Eksterne lenker ==
Offisielt nettsted 
FRI Innebandy
Ole Nikolai Wæhre

Ole Nikolai Olsen Wæhre (født 18. april 1854 på Ranheim, død 27. juni 1914 i Kristiania) var en norsk gårdbruker og politiker (V).

Han var sønn av gårdbruker Ole Andreas Olsen og Kjerstine Gundersdatter på Være på Ranheim i Strinda herred. Han var gårdsbestyrer for Lauritz Jenssen på Vestre Ranheim. Han giftet seg til gården Østre Skatval (eller Kirke-Skatval) i Skatval sogn i 1880, og kjøpte gården av svigerfaren i 1882. Ekteskapet med Mette Skatvold var barnløst, men fosterdatteren Karen Marta giftet seg med Skatvals senere ordfører John Arnstad, som kjøpte gården etter Wæhres død.Han var Skatvals varaordfører 1902–1907 og ordfører 1908–1913, valgt på en fellesliste av Venstre og Høyre. Wæhre hadde også mange andre verv i kommunen og i Nordre Trondhjems amt, deriblant forlikskommissær, overformynder, takstmann ved utbyggingen av Hell–Sunnanbanen, takstmann for Norges Hypotekbank, skjønnsmann og formann i direksjonen i Stjørdalens Sparebank 1904–1914.Han ble utnevnt til å være dommer under en landbruksutstilling i Kristiania i 1914, men døde under oppholdet i hovedstaden. Han ble begravet fra Skatval kirke.


== Referanser ==
Karl Eidsvik d.e.

Karl Johan Bernhard Eidsvik (født 29. juli 1868 i Vatne på Sunnmøre, død 24. januar 1934 på Skatval i Nord-Trøndelag) var en norsk underoffiser, gårdbruker og politiker (B).


== Familie og yrkesliv ==
Han vokste opp på en husmannsplass i Eidsvik i Vatne som sønn av Karl Andreas Knutsen Ringstad og Andrine Severine Andersdatter Kippervik. Han var yngst av seks søsken og halvsøsken.Han var utdannet sersjant fra Bergenske brigades underoffiserskole fra 1890 og tok sanitetskurset i 1893, hvorpå han ble fastlønnet sersjant ved Nordenfjeldske landvernkompani. Han fikk grad av fanejunker i 1922 og tok avskjed fra militæret i 1927. I 1894 hadde han også gått Holmøy arbeidsskule, som underviste i snekker-, smed- og malerfag.Han giftet seg i 1899 med Klara Olsdatter Vinge, og de overtok hennes slektsgård Nordre Vinnan (Vinge) på Skatval. Blant deres fire barn var gårdbruker og ordfører Karl Eidsvik og ingeniør Olav Eidsvik.


== Politisk arbeid ==
Karl Eidsvik var medlem av Skatval herredsstyre 1905–1910 og 1914–1934 (til sin død) for forskjellige jordbrukerlister og lister for Bondepartiet. Han var ordfører 1914–1934 (til sin død), og ble dermed den lengst sittende ordføreren i herredet. Eidsvik var kjent for sin raske stil å lede møtene på. Han var også formann (ordfører) i Nord-Trøndelag fylkesting 1926–1933.Ved det siste stortingvalget med flertallsvalg i enmannskretser, i 1918, var Eidsvik stortingskandidat i Stjørdalen krets. Han stilte på Landmandsforbundets program med støtte fra Høyre og Frisinnede Venstre. Eidsvik fikk 14,3 % av stemmene i 1. valgomgang og ble ikke valgt.


== Utmerkelser ==
Eidsvik ble tildelt Kongens fortjenstmedalje i sølv i 1927.


== Referanser ==
Arctic Serenades

Arctic Serenades var et kortlevende plateselskap innen ekstrem metal. Det varte fra 1994 til 1997 og de holdt til i Oslo. De hadde signert band fra Norge og Skottland. Plateselskapet ble mot slutten sett på som en fiasko og Torodd Fuglesteg fikk som følge av det et dårlig rykte i metal kulturen.


== Band ==
Ashes You Leave
Bugs B Gone
Confusion Corporation
Cryptal Darkness
Desecration
The Flesh
Funeral
GROMS
Harmony
Malediction
Mordor
My Garden
Serenade
Suffering
Vader


== Referanser ==
Karl Eidsvik

Karl Eidsvik (født 29. desember 1904 på Skatval i Nord-Trøndelag, død 18. november 1997 samme sted) var en norsk gårdbruker og politiker (Sp). Han var Stjørdals ordfører 1968–1975.
Han var sønn av gårdbruker og ordfører Karl Eidsvik d.e. og hustru Klara Olsdatter Vinge. Blant søsknene hans var ingeniør Olav Eidsvik. I 1938 kjøpte han farsgården Nordre Vinge på Skatval. Han giftet seg med Mette Arnstad, datter av gårdbruker og ordfører John Arnstad og hustru  Karen Marta Opstvedt. Karl og Mette Eidsvik fikk tre barn.Eidsvik hadde flere kommunale og fylkeskommunale verv fra han var 26 år. Han var medlem av Skatval kommunestyre fra 1945 og frem til kommunesammenslåingen i 1962, deretter medlem av Stjørdal kommunestyre frem til 1975. Han var også formannskapssekretær på Skatval. Han var Skatvals varaordfører 1948–1951 og 1956–1961, så Stjørdals ordfører 1968–1975. Han var også formann i Nord-Trøndelag fylkesskolestyre 1955–1975 og ble «en viktig pådriver for å bygge gymnas på Stjørdal, og videregående skoler i Verdal og Ytre Namdal».Eidsvik hadde også verv i landbrukssamvirket, som styremedlem i Bøndernes Bank i Trondheim.I sin ungdom var Eidsvik aktiv friidrettsutøver for Idrettslaget Fram med særlig gode resultater i kulestøt. I 1982 ble Eidsvik og Oskar Midtlyng de første æresmedlemmene av Idrettslaget Fram.


== Referanser ==
Firebox Records

Firebox Records er et finsk plateselskap etablert i 2001 med kontorer i Seinäjoki, Södra Österbotten. Plateselskapet har spesialisert seg på doom metal, death metal og hard rock.
Firedoom Music er et underprosjekt av Firebox Records. De har spesialisert seg i ekstrem doom metal.


== Eksterne lenker ==
Offisielt nettsted
John Macdonald (statsminister)

John Alexander Macdonald (født 11. januar 1815 i Glasgow i Skottland, død 6. juni 1891 i Ottawa i Ontario) var den første statsministeren i Canada, og den dominerende skikkelsen i dannelsen av den canadiske konføderasjon. 
Macdonald er den person som har sittet nest lengst som statsminister i Canada, og den eneste som har ledet åtte flertallsregjeringer. Han var den fremste forkjemper for en nasjonal jernbane, som ble fullført i 1885, og som knyttet Canada sammen fra Stillehavet til Atlanterhavet. Han var også en viktig og forenende skikkelse i samlingen av en nasjon med et svært geografisk areal, med mennesker fra to europeiske kolonimakter, tallrike urfolk og med et mangfold av kulturell bakgrunn.


== Referanser ==


== Eksterne lenker ==
(en) John A. Macdonald – kategori av bilder, video eller lyd på Commons 
(en) John A. Macdonald – galleri av bilder, video eller lyd på Commons 
(en) John Macdonald hos The Peerage 
(en) John Macdonald hos Canadas parlamentsbibliotek
I Was A King

I Was A King er et norsk band med tilholdssted Egersund og Oslo, opprinnelig startet i Egersund i 2005, med første konsert i slutten av 2006.Bandet ledes av vokalist, gitarist og låtskriver Frode Strømstad som er eneste medlem som har vært med siden starten.
Bandet debuterte i 2007 med EP-en Losing Something Good For Something Better. I januar 2009 kom debutalbumet I Was A King som førte til at bandet fikk sitt gjennombrudd. Singelen «Norman Bleik» ble b-listet på NRK P3 og albumet ble svært godt mottatt av anmeldere. Blant annet skrev Vårt Lands anmelder: «Hvis 2008 var Snåsamannens år, blir 2009 I Was A Kings år». Albumet ble tatt opp i New York med blant annet Sufjan Stevens som gjestemusiker.
I 2010 ga de ut sitt andre album, Old Friends, og ble for det nominert til Spellemannprisen 2010 i klassen popgruppe. Bandet var også et av ti band som ble nominert til Statoil-stipendet under by:Larm 2011. I 2012 ga de ut albumet You Love It Here, og ble nominert til Spellemannprisen 2012 i klassen pop.


== Diskografi ==
2007 «Losing Something Good For Something Better» EP (Happy Soul Recordings)
2009 I Was A King (Hype City Records)
2010 Old Friends (Hype City Recordings/Voices Music and Entertainment)
2012 You Love It Here (K.Dahl Eftf./Warner Music Norway)
2014 Isle of Yours (K.Dahl Eftf./Warner Music Norway)
2019 Slow Century (Coastal Town Recordings)
2022 Follow Me Home (Coastal Town Recordings)


== Medlemmer ==
Besetning har variert gjennom bandets eksistens og flere faste og midlertidige medlemmer og studiomusikere har vært involvert i bandet.
Anne Lise Frøkedal: gitar, vokal (fra Harrys Gym)
Frode Strømstad: vokal, gitar
Ole Reidar Gudmestad: bass
Arne Kjelsrud Mathisen: trommer


=== Tidligere medlemmer ===
Astrid Våge: trombone, tangenter
Ben Crum: gitar (fra Great Lakes)
Bjarne Stensli: trommer (fra Harrys Gym)
Emil Nikolaisen: trommer (fra Serena Maneesh)
Erlend Ringseth: tangenter (fra Harrys Gym)
Erlend Aasland: gitar, trombone, tangenter (fra Tønes)
Gary Olson: trompet (fra The Ladybug Transistor)
Håvard Krogedal: bass
Jørgen Aasland: gitar, saksofon
Kevin Shea: trommer (fra Storm & Stress og Talibam!)
Kjetil Ovesen: tangenter (fra 120 Days)
Kristoffer Solvang: trommer
Kyle Forrester: bass (fra Crystal Stilts)
Marlon McNeill: bass og gitar
Ole Johannes Åleskjær: bass (fra The Loch Ness Mouse)
Petter Folkedal: gitar (fra Sergeant Petter)
San Fadyl: trommer (fra The Ladybug Transistor)
Sufjan Stevens: tangenter
Pål Hausken: trommer


== Referanser ==


== Eksterne lenker ==
(en) I Was A King på Discogs 
(en) I Was A King på MusicBrainz 
(en) I Was A King på Songkick 
(en) I Was A King på AllMusic 
(en) I Was A King på MySpace
Lukáš Pražský

Lukáš Pražský (norsk: Lukas fra Praha; født ca. 1460, død 11. desember 1528 i Mladá Boleslav, Tsjekkia) var en tsjekkisk skribent, biskop og teolog.
Lukáš fullførte sitt baccalaureat ved Universitetet i Praha i 1481. Han sluttet seg til De böhmiske brødre, og ble involvert i organiseringen av broderskapet. En av sakene han var opptatt av å forandre på, var den opprinnelige puritanske holdningen broderskapet hadde. Det regnes også som Lukáš' fortjeneste at De bøhmiske brødre oppgav sin negative holdning til verdslig utdannelse, noe som førte til at flere høyt utdannede personer ble medlem av broderskapet. Han ble gjentatte ganger sendt til utlandet for å forhandle med trosfeller, blant annet i Nord-Italia, Frankrike og Hellas. I år 1500 ble han valgt til biskop hos De bøhmiske brødre, og i 1518 ble han leder av eldsterådet i broderskapet.
Lukáš Pražský etterlot seg mer enn hundre verk. Gjennom dem forsøkte han å oppnå litterær og stilistisk perfeksjon. De inneholder de teologiske prinsippene til De bøhmiske brødre og tjente som praktiske instruksjoner for dem. Videre forsvarte ham broderskapet litterært når de ble angrepet av andre.
Blant hans verker er: 

O používání těla a krve Páně – Om Herrens legeme og blod
Otázky dětinské – Spørsmål for barn
O manželství – Om ekteskapet
O obnovení církve svaté – Om fornyelsen av den hellige kirke
Obhajoba svatých písem – Apologi til Den hellige skrift


== Referanser ==


== Eksterne lenker ==
(en) Luke of Prague – kategori av bilder, video eller lyd på Commons
Antero Ojala

Yrjö Antero Ojala (født 10. desember 1916 i Zelenogorsk i Finland, død 5. februar 1982 i Helsingfors) var en finsk skøyteløper som deltok i de olympiske leker 1936 i Garmisch-Partenkirchen og 1948 St. Moritz.
Ojala vant en olympisk bronsemedalje i hurtigløp på skøyter under Vinter-OL 1936 i Garmisch-Partenkirchen. Han kom på tredjeplass på 5 000 meter bak norske Ivar Ballangrud og sin landsmann Birger Wasenius. Han ble nummer åtte på 500 meter, nummer ni på 1 500 meter og på 10 000 meter kom han på sjuendeplass.
Tolv år senere, under Vinter-OL 1948 i St. Moritz ble Ojala nummer fjorten på 500 meter, tolv på 1 500 meter og på 5 000 meter kom han på 26.-plass.


== Referanser ==


== Eksterne lenker ==
(en) Antero Ojala – Olympics.com 
(en) Antero Ojala – Olympic.org 
(en) Antero Ojala – Olympedia 
(en) Antero Ojala – Sports-Reference (OL-resultater – arkivert) 
(en) Antero Ojala – databaseOlympics.com (arkivert) 
(en) Antero Ojala – Speedskatingbase.eu 
(en) Antero Ojala – SpeedSkatingNews.info 
(en) Antero Ojala – SpeedSkatingStats.com
Leo Freisinger

Leonhard «Leo» Freisinger (født 7. februar 1916 i Illinois, død 29. august 1985) var en amerikansk skøyteløper som deltok i de olympiske leker 1936 i Garmisch-Partenkirchen.
Freisinger vant en olympisk bronsemedalje i hurtigløp på skøyter under Vinter-OL 1936 i Garmisch-Partenkirchen. Han kom på tredjeplass på 500 meter bak Ivar Ballangrud og Georg Krog begge fra Norge. Freisinger ble nummer fire på  1 500 meter.


== OL-medaljer ==
1936  Garmisch-Partenkirchen -  Bronse i hurtigløp på skøyter, 500 meter


== Referanser ==


== Eksterne lenker ==
(en) Leo Freisinger – Olympedia 
(en) Leo Freisinger – Sports-Reference (OL-resultater – arkivert) 
(en) Leo Freisinger – databaseOlympics.com (arkivert) 
(en) Leo Freisinger – Speedskatingbase.eu 
(en) Leo Freisinger – SpeedSkatingNews.info 
(en) Leo Freisinger – SpeedSkatingStats.com
Arthur Nash

Arthur «Jakie» Nash (født 5. september 1914, død 18. januar 2000) var en canadisk ishockeyspiller som deltok i de olympiske vinterleker 1936 i Garmisch-Partenkirchen.
Nash spilte på det canadiske amatørlaget Port Arthur Bearcats som var tatt ut til å representere Canada i OL-turneringen 1936. Canada kom på andreplass i turneringen bak Storbritannia. De vant alle tre kampene i gruppespillet, 8-1 over Polen, 11-0 over Latvia og 5-2 over Østerrike. I mellomrunden tapte de med 1-2 til Storbritannia og beseiret Ungarn med 15-0 og Tyskland med 6-2. I finalerunden beseiret de Tsjekkoslovakia med 7-0 og USA med 1-0, men resultatet i mellomrunden mot Storbritannia telte også med i finalerunden og dermed ble Storbritannia olympiske mestere i ishockey og Canada, som hadde vunnet de fire første OL-turneringene, fikk ta til takke med sølvmedaljene.


== OL-medaljer ==
OL 1936  Garmisch-Partenkirchen -  Sølv i ishockey  Canada


== Referanser ==


== Eksterne lenker ==
(en) Arthur Nash – Olympedia 
(en) Arthur Nash – Sports-Reference (OL-resultater – arkivert) 
(en) Arthur Nash – databaseOlympics.com (arkivert) 
(en) Arthur Nash – Hockeydb.com 
(en) Arthur Nash – Eliteprospects.com
Maxwell Deacon

Maxwell Arnold Deacon (født 22. mars 1910, død 29. april 1970) var en canadisk ishockeyspiller som deltok i de olympiske vinterleker 1936 i Garmisch-Partenkirchen.
Deacon spilte på det canadiske amatørlaget Port Arthur Bearcats som var tatt ut til å representere Canada i OL-turneringen 1936. Canada kom på andreplass i turneringen bak Storbritannia. De vant alle tre kampene i gruppespillet, 8-1 over Polen, 11-0 over Latvia og 5-2 over Østerrike. I mellomrunden tapte de med 1-2 til Storbritannia og beseiret Ungarn med 15-0 og Tyskland med 6-2. I finalerunden beseiret de Tsjekkoslovakia med 7-0 og USA med 1-0, men resultatet i mellomrunden mot Storbritannia telte også med i finalerunden og dermed ble Storbritannia olympiske mestere i ishockey og Canada, som hadde vunnet de fire første OL-turneringene, fikk ta til takke med sølvmedaljene.


== OL-medaljer ==
OL 1936  Garmisch-Partenkirchen -  Sølv i ishockey  Canada


== Eksterne lenker ==
(en) Maxwell Deacon – Olympedia 
(en) Maxwell Deacon – Sports-Reference (OL-resultater – arkivert) 
(en) Maxwell Deacon – databaseOlympics.com (arkivert)
Ralph Saint-Germain

Ralph E. Saint Germain (født 19. januar 1904, død 2. august 1974)  var en canadisk ishockeyspiller som deltok i de olympiske vinterleker 1936 i Garmisch-Partenkirchen.
Saint-Germain spilte på det canadiske amatørlaget Port Arthur Bearcats som var tatt ut til å representere Canada i OL-turneringen 1936. Canada kom på andreplass i turneringen bak Storbritannia. De vant alle tre kampene i gruppespillet, 8-1 over Polen, 11-0 over Latvia og 5-2 over Østerrike. I mellomrunden tapte de med 1-2 til Storbritannia og beseiret Ungarn med 15-0 og Tyskland med 6-2. I finalerunden beseiret de Tsjekkoslovakia med 7-0 og USA med 1-0, men resultatet i mellomrunden mot Storbritannia telte også med i finalerunden og dermed ble Storbritannia olympiske mestere i ishockey og Canada, som hadde vunnet de fire første OL-turneringene, fikk ta til takke med sølvmedaljene.


== OL-medaljer ==
OL 1936  Garmisch-Partenkirchen -  Sølv i ishockey  Canada


== Eksterne lenker ==
(en) Ralph Saint-Germain – Olympedia 
(en) Ralph Saint-Germain – Sports-Reference (OL-resultater – arkivert) 
(en) Ralph Saint-Germain – databaseOlympics.com (arkivert)
Kunvald

Kunvald er en landsby 5 km nord for Žamberk i distriktet Ústí nad Orlicí i regionen Pardubice i Tsjekkia. Den har omtrent 1 000 innbyggere. De bøhmiske brødre ble stiftet i Kunvald i 1457, da tilhengere av martyren Jan Hus fant et tilfluktssted på eiendommen til kong Georg av Podiebrad.


== Historie ==
Kunvald ble sannsynligvis etablert i andre halvdel av det 13. århundre. Den første dokumenterte omtalen er fra år 1363, når Petr z České Třebové som var prest i Nekoř nevner landsbyen.


== Kjente beboere ==


=== Innfødte ===
Jan Černý-Nigranus (ca. 1500-1565), historiker, prest, biskop i De bøhmiske brødre
Jan Michalička – lærer og musiker
Jan Evangelista Mitvalský – lege
Ludvík Vacátko – maler
František Bílek – flodhestforsker, som reddet Przewalskihesten.
Karel Režný – gymnasiumprofessor
František Trejtnar – pilot ved den 310. tsjekkiske ving under annen verdenskrig
Josef Jindra – Europa og verdensmester i aerobatikk


=== Andre ===
Bohuslav Balbín (1621–1688), barokk poet og historiker, medlem av Jesuittordenen


== Bildegalleri ==

		


== Referanser ==


== Eksterne lenker ==
Offisielt nettsted 
(en) Kunvald – kategori av bilder, video eller lyd på Commons 
(en) Kunvald – galleri av bilder, video eller lyd på Commons
Hydraecia

Stengelfly (Hydraecia spp.) er en slekt av nattfly som tilhører underfamilien Hadeninae. Navnet stengelfly brukes også om arter i andre slekter. To arter er funnet i Norge, vanligst er brunt stengelfly.


== Utseende ==
Middelsstore (vingespenn 33 – 43 mm), gulbrune eller rødbrune nattfly. Nyre- og ringmerket gjerne lyst brunlige. Bakvingen er brunhvit. Artene er ganske like hverandre, og da de også varierer en del innen arten er de vanskelige å skille fra hverandre uten å undersøke hannens kjønnsorganer, som er nokså ulike hos de ulike artene.


== Levevis ==
Artene har larver som lever på røttene og den nedre delen av stenglene av ulike planter. De voksne sommerfuglene flyr på ettersommeren og høsten.


== Utbredelse ==
Artene er utbredt i den palearktiske sone og i Nord-Amerika, dessuten finnes det en art i India.


== Systematisk inndeling / europeiske arter ==

Ordenen sommerfugler, Lepidoptera Linnaeus, 1758
Gruppen Glossata – Homoneura
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Overfamilien Noctuoidea
Familien nattfly, Noctuidae
Underfamilien Hadeninae
Stammen engfly, Apameini
Slekten Hydraecia Guenée, 1841
Brunt stengelfly, Hydraecia micacea (Esper, 1789)
Hydraecia mongoliensis Urbahn, 1967
Hydraecia nordstroemi Horke, 1952
Hydraecia osseola Staudinger, 1882
Hydraecia petasitis Doubleday, 1847
vandrestengelfly, Hydraecia ultima Holst, 1965


== Kilder ==
Norges sommerfugler – Nattfly
Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
Nettsiden Svenska Fjärilar, med bildegalleri: Hydraecia micacea
Fauna Europaea, utbredelsesdatabase for europeiske dyr.
Oversikt over alle artene


== Eksterne lenker ==
(en) Hydraecia i Encyclopedia of Life 
(en) Hydraecia i Global Biodiversity Information Facility 
(no) Hydraecia hos Artsdatabanken 
(sv) Hydraecia hos Dyntaxa 
(en) Hydraecia hos Fauna Europaea 
(en) Hydraecia hos ITIS 
(en) Hydraecia hos NCBI 
(en) Kategori:Hydraecia – bilder, video eller lyd på Wikimedia Commons 
Hydraecia – detaljert informasjon på Wikispecies
Horacio Podestá

Horacio Podestá (født 26. juli 1911, død 15. juli 1999) var en argentinsk roer som deltok i de olympiske leker 1936 i Berlin.
Podestá vant en olympisk bronsemedalje i roing under OL 1936 i Berlin. Han kom på tredjeplass i toer uten styrmann sammen med Julio Curatella bak Tyskland og Danmark.


== OL-medaljer ==
1936  Berlin -  Bronse i roing, toer uten styrmann  Argentina


== Referanser ==


== Eksterne lenker ==
(en) Horacio Podestá – Olympics.com 
(en) Horacio Podestá – Olympic.org 
(en) Horacio Podestá – Olympedia 
(en) Horacio Podestá – Sports-Reference (OL-resultater – arkivert) 
(en) Horacio Podestá – databaseOlympics.com (arkivert) 
(en) Horacio Podestá – FISA
Julio Curatella

Julio Pedro Curatella (født 27. februar 1911, død 1995) var en argentinsk roer som deltok i de olympiske leker 1936 i Berlin.
Curatella vant en olympisk bronsemedalje i roing under OL 1936 i Berlin. Han kom på tredjeplass i toer uten styrmann sammen med Horacio Podestá bak Tyskland og Danmark.


== OL-medaljer ==
1936  Berlin -  Bronse i roing, toer uten styrmann  Argentina


== Referanser ==


== Eksterne lenker ==
(en) Julio Curatella – Olympedia 
(en) Julio Curatella – Sports-Reference (OL-resultater – arkivert) 
(en) Julio Curatella – databaseOlympics.com (arkivert) 
(en) Julio Curatella – FISA
Rychnov nad Kněžnou

Rychnov nad Kněžnou (tysk: Reichenau an der Knieschna) er en by i regionen Hradec Králové i Tsjekkia. Den har 10 717 innbyggere (2022).
Det er en liten by, med et nettverk av andre mindre byer i omegnen. Den nærmeste større by (med mer enn 100 000 innbyggere) er Hradec Králové.
Madeleine Albright (tidligere amerikansk utenriksminister) stammer fra dette området.


== Historie ==
Rychnov nad Kněžnou ble første gang nevnt i 1258, da den kongelige embetsmannen Heřman z Drnholce (Hermann av Dürnholz) nevnte byen i et dokument til den senere böhmiske kongen Ottokar II av Böhmen.
I andre halvdel av det 15. århundre var byen et sentrum for De böhmiske brødre.  
Allerede i 1567 fantes den en jødisk menighet i byen. Synagogen brant ned i 1779, men en ny ble bygget i 1782. Den ble benyttet av den jødiske menighet fram til 1939.


== Bildegalleri ==

		
		
		


== Referanser ==


== Eksterne lenker ==
Offisielt nettsted 
(en) Rychnov nad Kněžnou – kategori av bilder, video eller lyd på Commons 
(en) Rychnov nad Kněžnou – galleri av bilder, video eller lyd på Commons
Henri Disy

Henri Disy (født 6. september 1913, død september 1989)  var en belgisk vannpolospiller som deltok i de olympiske leker 1936 i Berlin. 
Disy vant en olympisk bronsemedalje i vannpolo under OL 1936 i Berlin. Han var målvakt på det belgiske laget som kom på tredjeplass i vannpoloturneringen bak Ungarn og Tyskland. Det var 16 nasjoner som stilte med lag.  Disy spilte alle sju kampene som målvakt under vannpoloturnering i Berlin. 


== OL-medaljer ==
1936  Berlin -  Bronse i vannpolo,  Belgia


== Eksterne lenker ==
(en) Henri Disy – Olympics.com 
(en) Henri Disy – Olympic.org 
(en) Henri Disy – Olympedia 
(en) Henri Disy – Sports-Reference (OL-resultater – arkivert) 
(en) Henri Disy – databaseOlympics.com (arkivert)
Kronograf

En kronograf er et ur som i tillegg til vanlig klokkefunksjon har en stoppeklokkefunksjon. Lommeur-kronografer ble produsert så tidlig som i det 18. århundre, men ble ikke populære før i 1820-årene.Begrepet kronograf blir ofte blandet med begrepet kronometer som i de fleste tilfeller er en klokke som er sertifisert som spesielt presis.


== Typer ==
Det er mange typer kronografer.
Analoge kronografer viser både tiden og stoppeklokkefunksjonen med analoge hender. Sekundviseren vil typisk telle sekunder, mens subdials kan vise minutter, timer eller (på quartz-kronografer) tidels- og hundredels-sekunder.Digitale kronografer bruker et digitalt display for vanlig klokke og for stoppeklokke, enten med separate display eller ved å forandre funksjon på ett display.Analog-digitale kronografer har en standard analog klokke med permanent sekundviser i sentrum og et separat digitalt display som vanligvis opererer helt uavhengig av den analoge delen.


== Noter ==


== Referanser ==
Historien til kronograf-uret